Ericu950/Stoicheia-meter-silver huggingface dataset:
ἡ μὲν οὖν ἀνωτέρω φόβητρον τοῖς Αἰγυπτίοις ἔσεσθαι λεγομένη χώρα τῶν Ἰουδαίων τὴν Ἰουδαϊκὴν ᾐνίττετο γραφὴν καὶ τὸν τῆς παλαιᾶς διαθήκης λόγον , ἡ δὲ τῷ Χριστοῦ θυσιαστηρίῳ συνεζευγμένη στήλη τὸ τῆς καινῆς διαθήκης εἴη ἂν εὐαγγέλιον , διορίζον τοὺς εἰς τὸν Χριστὸν πιστεύσαντας τῶν Αἰγυπτίων ἀπὸ τῶν ἀπίστων .
πρὸς τούτοις ἔσται φησὶν εἰς σημεῖον εἰς τὸν αἰῶνα κύριος ἐν χώρᾳ Αἰγύπτου .
διὸ τῷ σημείῳ τούτῳ κατασφραγίζεσθαι μεμαθηκότες οἱ τὸν κύριον παραδεδεγμένοι Αἰγύπτιοι φυλακτηρίῳ τούτῳ κέχρηνται , ὥστε ἐν ταῖς θλίψεσιν αὐτῷ σημείῳ βοηθῷ χρωμένους ἀναβοᾶν καὶ ἐπικαλεῖσθαι τὸν κύριον διὰ τοὺς θλίβοντας αὐτούς ·
τίνες δ ἦσαν οὗτοι , ἀλλ ἢ οἱ ἐναπομείναντες ἐν τῇ ἀπιστίᾳ Αἰγύπτιοι , περὶ ὧν κατ ἀρχὰς ἐλέγετο τῆς προφητείας 0 ·
καὶ ἐπαναστήσονται Αἰγύπτιοι ἐπ Αἰγυπτίους , καὶ πολεμήσει ἄνθρωπος τὸν ἀδελφὸν αὐτοῦ , πόλις ἐπὶ πόλιν καὶ νομὸς ἐπὶ νομόν 0 1 .
τούτων δὲ θλιβόντων καὶ διωκόντων τοὺς τῷ θεῷ προσφεύγοντας οἱ μὲν θλιβόμενοι βοήσουσι πρὸς κύριον , ὁ δὲ τὸν Χριστὸν αὐτοῦ παραχρῆμα παρίστησιν αὐτοῖς σωτῆρα , διὸ κατὰ τοὺς λοιποὺς ἑρμηνευτὰς εἴρηται ·
καὶ ἀποστελεῖ αὐτοῖς σωτῆρα καὶ ὑπερμαχήσει αὐτῶν , λευκότατα Ἰησοῦν τὸν σωτῆρα ἡμῶν ·
τοῦτο γὰρ ἑρμηνεύει τ οὔνομα θεσπίζοντος τοῦ λόγου .
καὶ σώσει αὐτούς , κρίνων σώσει αὐτούς , ὁ Σύμμαχος καὶ ὑπερμαχήσει αὐτῶν καὶ ἐξελεῖται αὐτοὺς εἴρηκε .
τίς δὲ αὐτοὺς ἐξελεῖται ἢ ὁ ἀποστελλόμενος βοηθῆσαι τοῖς δι αὐτὸν θλιβομένοις σωτήρ 0 ;
κρίνων δὲ σώσει αὐτούς , εἰ εὕροι ἀξίους σωτηρίας ἀοράτῳ χειρὶ καὶ διακρίσει τοὺς θλίβοντας μετερχόμενος .
τούτῳ γοῦν μάλιστα τῷ τρόπῳ γνωστὸς ἔσται κύριος τοῖς Αἰγυπτίοις , καὶ γνώσονται οἱ Αἰγύπτιοι τὸν κύριον ἐν τῇ ἡμέρᾳ ἐκείνῃ , δῆλον δ ὅτι ἐν τῷ τῆς θλίψεως αὐτῶν καιρῷ 0 1 .
εἶτ εὐχάριστοι εἶναι μεμαθηκότες ἀποδώσουσιν αὐτῷ τὰς θυσίας , ἅτε δὴ ἐσχηκότες παρ ἑαυτοῖς θυσιαστήριον καὶ ἱερᾶσθαι τῷ θεῷ κατηξιωμένοι .
καὶ προσοίσουσι θυσίαν καὶ προσφοράν .
ἔνθα δὴ ἐπιστῆσαι τὸν νοῦν ἀναγκαῖον ὡς καινοῦ νόμου καὶ καινῆς διαθήκης εἰσαγωγὴν ὁ λόγος παρίστησι 0 ·
τοῦ γὰρ Μωσέως νόμου διαγορεύσαντος μὴ ἐκτὸς τῆς Ἰερουσαλὴμ ἑστάναι θυσιαστήριον μη δ ἑτέρας φυλῆς ἢ μόνης τῆς Λευιτικῆς ἱερᾶσθαι τῷ θεῷ , ἡ προφητεία ἐν Αἰγύπτῳ ἵστησι τῷ θεῷ θυσιαστήριον καὶ ἱερεῖς τὸ γένος Αἰγυπτίους τῷ τῶν προφητῶν κυρίῳ θυσίας καὶ προσφορὰς ἀνοίσειν θεσπίζει .
φησὶ δέ που ὁ θεῖος Ἀπόστολος ·
μετατιθεμένης δὲ τῆς ἱερωσύνης ἐξ ἀνάγκης καὶ νόμου μετάθεσις γίγνεται .
τούτοις ἑξῆς ἐπιφέρει ·
καὶ εὔξονται , δῆλον δ ὅτι οἱ Αἰγύπτιοι , εὐχὴν τῷ κυρίῳ καὶ ἀποδώσουσιν 0 1 ·
ἐπαγγελλόμενοι γὰρ ἐν ταῖς εὐχαῖς καὶ τὰς πρεπούσας τῷ θεῷ ἐπαγγελίας οὐ παραβήσονται , διὸ μέχρι θανάτου τοὺς ὑπὲρ εὐσεβείας ἀγῶνας ὑπομένουσιν .
Εἶτ  ἐπιλέγεται ·
καὶ πατάξει κύριος τοὺς Αἰγυπτίους πληγῇ καὶ ἰάσεται αὐτοὺς ἰάσει , καὶ ἐπιστραφήσονται πρὸς κύριον ·
ἐπεὶ γὰρ ὃν ἀγαπᾷ κύριος παιδεύει , μαστιγοῖ δὲ πάντα υἱὸν ὃν παραδέχεται , εἰκότως καὶ τοὺς Αἰγυπτίους πατάσσει ἀγαπῶν , ἐπειδὰν ἐν χρείᾳ γένωνται παιδείας καὶ ἐπιστροφῆς ἀλλ οὐκ εἰς μακρόν ·
μηδὲν δὲ ὑπερθέμενος ἰᾶται αὐτοὺς ἰάσει .
κατὰ δὲ τὴν αὐτὴν ἡμέραν , τοῦτ ἔστι κατὰ τὸν δηλούμενον χρόνον , ἔσται φησὶν ὁδὸς Αἰγυπτίοις πρὸς Ἀσσυρίους , καὶ εἰσελεύσονται Ἀσσύριοι εἰς Αἴγυπτον , καὶ Αἰγύπτιοι πορεύσονται πρὸς Ἀσσυρίους , καὶ δουλεύσουσιν οἱ Αἰγύπτιοι τοῖς Ἀσσυρίοις .
ἀσσυρίους δ ἐνταῦθα οἶμαι καλεῖν τὴν γραφὴν τοὺς νῦν καλουμένους Σύρους ·
καὶ τὸ παλαιὸν δὲ οἱ τὴν Συρίαν καὶ τὴν Μεσοποταμίαν οἰκοῦντες Ἀσσύριοι ἐχρημάτιζον .
ἐχθροὶ δὲ ἦσαν οἱ Αἰγύπτιοι καὶ Ἀσσύριοι καὶ πολέμιοι διετέλουν ὄντες ἐκ τοῦ παντός , νῦν δ ὁ παρὼν λόγος κοινωνίαν αὐτοῖς καὶ ἐπιμιξίαν θεσπίζει , ὅπερ οὐ δ ἄλλοτε γέγονε πώποτε ·
πρὸ γὰρ τῆς Ῥωμαίων ἀρχῆς ἰδιάζοντας εἶχον βασιλέας οἵ τε Αἰγύπτιοι καὶ οἱ Ἀσσύριοι .
καὶ Αἰγύπτιοι μὲν τοὺς Πτολεμαίους , Σύροι δὲ τοὺς ἀπὸ Ἀντιόχου καὶ Δημητρίου 0 1 2 ·
ὧν μέση κειμένη ἡ Ἰουδαία ἰδίως καὶ αὐτὴ ὑπὸ οἰκείοις ἄρχουσιν ἐκυβερνᾶτο .
μεμεσολαβημένον δὲ τὸ Ἰουδαίων ἔθνος , ποτὲ μὲν ὑπὸ Σύρων ἐπολεμεῖτο , ποτὲ δὲ ὑπὸ τῶν Πτολεμαίων .
ἀλλὰ καὶ Αἰγυπτίοις ἐτύγχανον οἱ Σύροι πολέμιοι , Αἰγύπτιοί τε τοῖς Σύροις διεμάχοντο ὡς ἄμικτα εἶναι αὐτοῖς καὶ ἀδιάβατα τὰ τῆς πρὸς ἀλλήλους πορείας .
τοιαῦτα μὲν οὖν ἐτύγχανον τὰ παλαιά , μετὰ δὲ τὴν ἄφιξιν τοῦ κυρίου τὴν εἰς Αἴγυπτον εἰρήνην βαθυτάτην , κοινωνίαν τε καὶ ἐπιμιξίαν ὁ παρὼν λόγος αὐτοῖς εὐαγγελίζεται λέγων ·
ἔσται ὁδὸς Αἰγυπτίοις πρὸς Ἀσσυρίους , καὶ ἐλεύσονται Ἀσσύριοι εἰς Αἴγυπτον , καὶ Αἰγύπτιοι πορεύσονται πρὸς Ἀσσυρίους , καὶ δουλεύσουσιν Αἰγύπτιοι τοῖς Ἀσσυρίοις .
καὶ ἔσται Ἰσραὴλ τρίτος ἐν τοῖς Αἰγυπτίοις καὶ ἐν τοῖς Ἀσσυρίοις εὐλογημένος .
ὁμοῦ δὴ οὖν συνάγει τοὺς πάλαι ἐχθροὺς καὶ πολεμίους , λέγω δὲ Σύρους καὶ Αἰγυπτίους καὶ τὸν Ἰσραήλ , μιᾶς τε εὐλογίας τῆς παρὰ τοῦ θεοῦ τεύξεσθαι αὐτούς φησιν ·
ὡς μηκέτι μέγα φρονεῖν τὸν Ἰσραὴλ μη δὲ κατεπαίρεσθαι τῶν ἄλλων , ὡς μόνον ὄντα εὐλογημένον καὶ ὡς μόνον ὑπάρχοντα λαὸν τοῦ θεοῦ 0 .
πλὴν ἀλλὰ καὶ οὕτως ἔχοντας δουλεύσειν τοῖς Ἀσσυρίοις , λέγω δὴ τοῖς Σύροις , τοὺς Αἰγυπτίους ἡ προφητεία διδάσκει .
τίς οὖν ὀφθαλμοῖς θεωρῶν στρατόπεδα Ῥωμαϊκὰ Σύρων ἀνδρῶν κατὰ κεφαλῆς τῶν Αἰγυπτίων ἐγκαθήμενα , Αἰγυπτίους τε τούτοις δουλεύοντας , οὐκ ἂν ἐκπλαγείη τὴν τῆς προφητείας ἔκβασιν ;
τίς δ οὐ θαυμάσεται ὁρῶν Αἰγυπτίους ἀδεῶς ἐπὶ τὴν Σύρων διαβαίνοντας χώραν , Σύρους τε ἀκωλύτως ἐπιβαίνοντας τοῖς Αἰγυπτίοις , δυνάμει τε ἀρχοντικῆς ἐξουσίας καταδουλουμένους αὐτούς ;
τὸ δὲ πάντων παραδοξότατον τοῦτ ἦν ἄρα τὸ κατὰ τὸν αὐτὸν χρόνον καὶ παρὰ Σύροις καὶ παρὰ Αἰγυπτίοις καὶ ἐν τῇ γῇ τοῦ Ἰσραὴλ λαοὺς ἔσεσθαι τῷ θεῷ καὶ τούτους εὐλογημένους , ὡς μηδὲν διαφέρειν μηκέτι τὸν Ἰσραὴλ τοῦ Αἰγυπτίου μη δὲ τοῦ Σύρου μηδὲν διαλλάττειν παρὰ θεῷ κρείττω τὸν Σύρον τοῦ Ἰσραὴλ μη δὲ τοῦ Αἰγυπτίου μη δ αὖ πάλιν τὸν Αἰγύπτιον ἐλαττοῦσθαι παρὰ τῷ θεῷ τοῦ Ἰσραὴλ ἢ τοῦ Σύρου 0 1 2 .
τοσαύτης μεθέξειν ἀγαθῶν κοινωνίας τοὺς πάλαι ἀλλήλων ἐχθροὺς καὶ πολεμίους ἐπὶ τῇ τοῦ κυρίου παρουσίᾳ φησίν .
ὁ μὲν οὖν λαὸς τοῦ κυρίου ὁ ἐπ αὐτῆς Αἰγύπτου συνεστώς , ὡσαύτως καὶ ὁ ἐπὶ τῆς Σύρων χώρας ἄντικρυς ὁρᾶται διὰ τῆς τῶν ἐκκλησιῶν πολυπληθείας , ὁ δὲ ἐκ τοῦ Ἰσραηλιτικοῦ γένους λαὸς κατὰ τοὺς χρόνους τοῦ εὐαγγελικοῦ κηρύγματος ἤκμαζε , καθ οὓς οἱ μαθηταὶ τοῦ σωτῆρος ἡμῶν καὶ οἱ ἀπόστολοι καὶ πάντες οἱ εὐαγγελισταί , οἵ τε ἐκ περιτομῆς τὸν Χριστὸν τοῦ θεοῦ ἐπεγνωκότες ὁμοίως τοῖς Αἰγυπτίοις καὶ τοῖς Σύροις ἐθεοσέβουν , διὸ μιᾶς καὶ τῆς αὐτῆς εὐλογίας παρὰ τοῦ θεοῦ κοινῇ πάντες ἠξιοῦντο .
Εὐλογημένος ὁ λαός μου ὁ ἐν Αἰγύπτῳ καὶ ὁ ἐν Ἀσσυρίοις καὶ ἡ κληρονομία μου Ἰσραήλ , κατὰ δὲ τοὺς λοιποὺς ἑρμηνευτὰς εἴρηται 0 ·
Εὐλογημένος ὁ λαός μου Αἴγυπτος καὶ Ἀσσούρ , ὡς ἂν μή τις τοὺς ἐν Αἰγύπτῳ Ἰουδαίους δηλοῦσθαι νομίσειεν , ἀλλ αὐτοὺς Αἰγυπτίους καὶ αὐτοὺς Σύρους 0 .
ἐὰν δὲ λέγηται 0 ·
ἰσραὴλ τρίτος ἐν τοῖς Αἰγυπτίοις καὶ ἐν τοῖς Ἀσσυρίοις ἔσεσθαι εὐλογημένος ἐν τῇ γῇ , ἣν εὐλόγησεν κύριος σαβαώθ , μὴ ἑτέραν εἶναι νομίζωμεν τὴν γῆν τῆς ἐκκλησίας τοῦ θεοῦ .
ἰσραὴλ δὲ νοεῖσθαι δύναται καὶ πᾶς ὁ χορὸς τῶν ἁγίων καὶ θεοφιλῶν ἀνδρῶν ἐκ τοῦ Ἰουδαίων ἔθνους προεξεληλυθότων τοῦ βίου .
καὶ ἡ κληρονομία μου Ἰσραήλ 0 ·
ὅτε γὰρ διεμέριζεν ὁ ὕψιστος ἔθνη , ἐγενήθη μερὶς κυρίου λαὸς αὐτοῦ Ἰακώβ , σχοίνισμα κληρονομίας αὐτοῦ Ἰσραήλ .
ἀλλὰ τότε μὲν μόνος Ἰσραήλ , νῦν δὲ καὶ Αἰγύπτιοι λαὸς αὐτοῦ εἴρηνται καὶ λαὸς εὐλογημένος καὶ Ἀσσύριοι ὁμοίως 0 1 .
ἐν τῇ γῇ , ἣν εὐλόγησε κύριος σαβαώθ , ἔχοι ἂν τὴν ἀναφορὰν καὶ ἐπὶ τὴν ἐπουράνιον , περὶ ἧς φησιν ὁ σωτήρ ·
μακάριοι οἱ πραεῖς , ὅτι αὐτοὶ κληρονομήσουσι τὴν γῆν , ἔνθα καὶ ἡ ἐπουράνιός ἐστιν Ἰερουσαλὴμ καὶ τὸ Σιὼν ὄρος τὸ ἐπουράνιον τοῦ θεοῦ 0 .
δόξει τὰ προκείμενα ἐναντία εἶναι τοῖς ἀρτίως εἰρημένοις , δι ὧν ἔσεσθαι Αἰγυπτίων καὶ Ἀσσυρίων ἐπιμιξίαν εἰρηνικὴν ὁ λόγος ἐδήλου , νῦν δὲ τὸν βασιλέα τῶν Ἀσσυρίων αἰχμαλώτους λήψεσθαί φησι τῶν Αἰγυπτίων τοὺς νεανίσκους καὶ τοὺς πρεσβύτας , γυμνοὺς καὶ ἀνυποδέτους .
εὑρεθείη δ ἂν λύσις τῆς ἀπορίας , εἰ ἐπιστήσαιμεν τῷ τρόπῳ τοῦ προφητικοῦ πνεύματος .
ὡς γὰρ τῇ Αἰγύπτῳ προσέσχε , συνεῖδε μὲν καὶ τὰ παραυτίκα τοῖς Αἰγυπτίοις μέλλοντα ἔσεσθαι κατὰ τὸν τοῦ προφήτου χρόνον , ἀπέβλεψε δὲ καὶ ἐπὶ τὰ μακροῖς ὕστερον χρόνοις ἀποβησόμενα χρηστὰ περὶ τὴν τῶν Αἰγυπτίων χώραν .
εἶτα πρῶτα τὰ χρηστὰ θεσπίσας διὰ τῶν ἔμπροσθεν , ἐπὶ τὰ παραχρῆμα γενησόμενα μεταβαίνει .
λυπηρὰ δὲ τοῖς Αἰγυπτίοις ταῦτα ἦν ·
ἃ καὶ οὐκ εἰς μακρὸν ἐπληροῦτο κατ αὐτοὺς ἐκείνους , καθ οὓς ὁ προφήτης ἐγνωρίζετο χρόνους .
ἀναγκαίως δὲ τὸ θεῖον πνεῦμα τοῖς περὶ τῆς τοῦ κυρίου εἰς τὴν Αἴγυπτον ἀφίξεως καὶ περὶ τῶν ἐν ταύτῃ γενησομένων τοῖς Αἰγυπτίοις ἀγαθῶν θεσπίσαντα παραχρῆμα μέλλοντα τέλους τυγχάνειν συνῆψεν , ἵν ἀπὸ τῆς τῶν παρόντων ἐκβάσεως καὶ τὰ μακροῖς ὕστερον χρόνοις μέλλοντα γίγνεσθαι πιστευθείη τοῖς τότε τηνικαῦτα τῶν προφητικῶν λόγων ἐπακούουσιν .
οὐκ ἦν οὖν ἐναντία τὰ προκείμενα τοῖς διὰ τῶν ἔμπροσθεν πεπροφητευομένοις ·
τὰ μὲν γὰρ εἰς τοὺς ἐπελευσομένους χρόνους ἀνέπεμπε , τὰ δὲ περὶ τῶν ἔγγιστα γενησομένων ἀνεφώνει .
κατὰ γὰρ τοὺς τοῦ προφήτου Ἠσαΐου χρόνους τοῦ τῶν Ἀσσυρίων βασιλέως ὑπάρχοντος , ὅστις ἐπιβὰς τῷ Παλαιστίνων ἔθνει τὴν Ἄζωτον εἷλε μεγίστην οὖσαν τότε καὶ διαφανεστάτην τῶν τῇδε πόλεων , ἧς ἁλούσης προστάττεται ὁ προφήτης ἑνὶ πρόξενον χρώμενος ἐνδύματι δι ἀκρότητα φιλοσοφίας , καὶ τοῦτο οὐκ ἐξ ἐρέας , ἀλλ ἐκ τριχῶν αἰγείων ὑφασμένον τοῦτ  αὐτὸ ἀποθέσθαι , ὡς παντελῶς καταστῆναι γυμνὸν διὰ τὸ μὴ δεύτερον ἔχειν ἐπὶ τοῦ χρωτὸς περίβλημα , καὶ τὰ σανδάλια δέ , ἢ ὑποδήματα κατὰ τοὺς λοιποὺς ἑρμηνευτάς , περιελεῖν , ταῦτα δὲ πράξαντος τὰ ὅμοια πείσεσθαι τῷ τοῦ προφήτου σχήματι τοὺς Αἰγυπτίους πολεμηθέντας ὑπὸ Ἀσσυρίων φησὶν ὁ θεός 0 ·
γυμνοὺς γὰρ καὶ ἀνυποδέτους ἀπαχθήσεσθαι , οὐ μόνους ἀλλὰ καὶ τοὺς ἐπικουρήσειν αὐτοῖς καὶ συμμαχήσειν ἐλπισθέντας Αἰθίοπας ·
τῷ γὰρ πλήθει τῶν Αἰθιόπων καὶ τῇ τούτων χειρὶ μεγάλα κατ ἐκεῖνο καιροῦ δυναμένων θαρσοῦντες οἱ Αἰγύπτιοι , καταφρονητικῶς εἶχον τῶν Ἀσσυρίων .
ἀλλ ὁ θεὸς τὸ μέλλον προφαίνει λέγων ·
ὃν τρόπον πεπόρευται ὁ παῖς μου Ἠσαΐας γυμνὸς καὶ ἀνυπόδετος τρία ἔτη , ἔσται σημεῖα καὶ τέρατα τοῖς Αἰγυπτίοις .
ὅρα αὐτοὺς πολεμουμένους ὑπὸ τῶν Ἀσσυρίων γυμνούς τε καὶ ἀνυποδέτους ἀπαγομένους κατὰ τὴν εἰκόνα , ἣν δι αὐτοὺς ὁ προφήτης ὑπέμεινε .
διὸ ἐπιλέγει ἑξῆς ·
οὕτως γυμνοὺς καὶ ἀνυποδέτους καὶ ἀνακεκαλυμμένους τὴν αἰσχύνην ἀπάξει αἰχμαλώτους ὁ βασιλεὺς τῶν Ἀσσυρίων τοὺς Αἰγυπτίους καὶ τοὺς Αἰθίοπας .
ἁλόντων δὲ τῶν Αἰθιόπων καταισχυνθήσονται οἱ Αἰγύπτιοι ἐρυθριῶντες , ἐφ οἷς ἐθάρσουν καὶ ἐπεποίθεισαν , ὡς καταγιγνώσκειν καὶ μέμφεσθαι αὐτοὺς ἑαυτοῖς τοὺς κατοικοῦντας ἐν τῇ νήσῳ ταύτῃ , δῆλον δ ὅτι ἐν τῇ Αἰγυπτίων χώρᾳ 0 .
νῆσον δὲ αὐτὴν ὠνόμασε διὰ τὸ πανταχόθεν περιρρεῖσθαι καὶ κυκλοῦσθαι ὑπὸ τοῦ ἐν αὐτῇ ποταμοῦ .
ἐροῦσι δέ φησι καταγινώσκοντες ἑαυτῶν καὶ μεταμελόμενοι , ὅτι δὴ ἐπ ἀνθρώπους , ἀλλ οὐκ ἐπὶ τὸν τῶν ὅλων θεὸν τὰς ἑαυτῶν ἀνήρτησαν ἐλπίδας 0 .
καὶ πῶς αὐτοὶ δυνησόμεθα σωθῆναι , ὁπότε ταῦτα πεπόνθασιν οἱ προσδοκήσαντες ἡμῖν ἔσεσθαι βοηθοί .
θαυμάσαι δέ ἐστιν τὸν προφητικὸν βίον , ὃν ὁ μὲν Ἀπόστολος παρέστησεν εἰπών ·
περιῆλθον ἐν μηλωταῖς , ἐν αἰγείοις δέρμασιν , ὑστερούμενοι , θλιβόμενοι , κακουχούμενοι .
ἡ δὲ παροῦσα γραφὴ τὸν Ἠσαΐαν ἑνὶ ἐνδύματι σάκκῳ κεχρημένον εἰσάγει , πενθοῦντα δηλαδὴ καὶ ἀποκλαόμενον τοὺς διὰ τὰς οἰκείας ἀσεβείας μακρὰν ἀποπίπτοντας τοῦ θεοῦ .
τὸ δὲ κελευσθέντα γυμνὸν βαδίσαι καὶ μὴ μελλῆσαι , πρᾶξαι δὲ τοῦτο παραχρῆμα ἐπ ὀφθαλμοῖς τῶν παρόντων αὐτῷ , μεγίστης ὑπακοῆς καὶ προθυμίας τῆς πρὸς τὸν θεὸν γένοιτ ἂν δεῖγμα , παραστήματός τε καὶ φρονήματος ἐπῃρμένου , πᾶσαν τὴν παρὰ ἀνθρώποις δόξαν ἐν οὐδενὶ τιθεμένου .
ζητῶν τὰ προκείμενα σῶσαι πρὸς λέξιν ἀφορμὰς οἶμαι λαμβάνειν ἀπὸ τῶν ἐμπεριεχομένων ἐν αὐτοῖς λόγων , ἐν οἷς εἴρηται ·
πέπτωκε πέπτωκε Βαβυλών , καὶ πάντα τὰ ἀγάλματα αὐτῆς καὶ τὰ χειροποίητα αὐτῆς συνετρίβη ·
ἄντικρυς γὰρ ταῦτα περὶ Βαβυλῶνος εἴρηται .
καὶ προϊὼν αὖθις ὁ λόγος φησίν ·
ἐπ  ἐμὲ οἱ Ἐλαμῖται , καὶ πρέσβεις τῶν Περσῶν ἐπ ἐμὲ ἔρχονται , ἀνθ οὗ ὁ Σύμμαχος ἡρμήνευσεν ·
ἀνάστηθι Ἐλάμ , πολιορκεῖτε Μῆδοι .
καὶ ἡ Ἑβραϊκὴ δὲ φωνὴ καὶ οἱ λοιποὶ ἑρμηνευταὶ Μήδων ἐν τούτοις ἐμνημόνευσαν ·
οὗτοι δέ εἰσιν οἱ τὴν Βαβυλωνίων καθελόντες ἀρχήν , ὡς ἐδήλου διὰ τῶν ἔμπροσθεν ἡ περὶ Βαβυλῶνος προφητεία , δι ἧς ἐλέγετο ·
ἰδοὺ ἐπεγείρω ὑμῖν τοὺς Μήδους .
πέρσαι γοῦν Μήδους οὐκ εἰς μακρὰν διαδεξάμενοι τὰ λείψανα τῆς Βαβυλῶνος καθεῖλον ·
εἰκότως γοῦν περὶ Βαβυλῶνος τὰ προκείμενα εἰρῆσθαι ἡγοῦμαι .
τί δὲ βούλεται ὁ λόγος φάσκων ·
τὸ ὅραμα τῆς ἐρήμου 0 ;
ἐντεῦθεν ἤδη Βαβυλῶνα ἔρημον ὀνομάζει διὰ τὰ θεσπισθέντα περὶ τῆς ἐρημίας αὐτῆς .
τὸ ὅραμα τοίνυν τῆς ἐρήμου θαλάσσης τὴν Βαβυλῶνος ἐρημωθεῖσαν θάλασσαν σημαίνει .
εἰ δέ τις ἔροιτο , τί βούλεται ἐνταῦθα κείμενος ἀκαίρως ὁ περὶ Βαβυλῶνος λόγος ἅπαξ διὰ τῶν ἔμπροσθεν τῆς περὶ Βαβυλῶνος προφητείας πεπληρωμένως ἀποδοθείσης , ἐροῦμεν ὅτι ἐπειδὴ ὁ τῶν Ἀσσυρίων βασιλεὺς τὴν αἰχμαλωσίαν Αἰγύπτου καὶ τὴν αἰχμαλωσίαν Αἰθιόπων , νεανίσκους καὶ πρεσβύτας , γυμνοὺς καὶ ἀνυποδέτους ἀπάξειν ἐλέγετο ἀρτίως , ἀναγκαίως ὁ λόγος ὁποῖα καὶ αὐτοῖς ὅσον οὐδέπω συμβήσεται τοῖς Ἀσσυρίοις σημαίνει ·
ὥσπερ γὰρ Αἰγυπτίους ὁ θεὸς μετήρχετο δικαίᾳ κρίσει διὰ τῆς ἐφόδου τῶν Ἀσσυρίων , οὕτως καὶ τοὺς Ἀσσυρίους Μήδοις παραδιδοὺς καθῄρει τῆς μεγαλαυχίας καὶ Μήδους αὖθις ὑπέταττε Πέρσαις καὶ αὖ πάλιν τούτους δι ἑτέρων ἐσωφρόνιζεν ·
οὕτω δὴ σῴζοιτ ἂν ὁ εἱρμὸς τῶν προκειμένων .
μετά γε μὴν τὴν προγραφὴν τὸ ὅραμα τῆς ἐρημωθείσης θαλάσσης περιέχουσαν ἐπάγει ὁ λόγος ·
ὡς καταιγὶς δι ἐρήμου διέλθοι ἐξ ἐρήμου ἐρχομένη ἐκ γῆς , φοβερὸν τὸ ὅραμα καὶ σκληρὸν ἀνηγγέλη μοι .
ἐκ προσώπου τῆς Βαβυλῶνος αὐτῆς οἶμαι ταῦτα λέγεσθαι , ὡσπερεὶ ἀκοὴν παραδεξαμένης τῶν μελλόντων ἐπιέναι αὐτῇ κακῶν , εὐχομένης τε παρελθεῖν τὴν ἀκοὴν καὶ μὴ γενέσθαι τὰ προσδοκώμενα .
φοβερὸν τὸ ὅραμα καὶ σκληρὸν ἀνηγγέλη μοι , ὥσπερ καταιγὶς δι ἐρήμου διέλθοι ·
γένοιτο γὰρ αὐτό φησι διελθεῖν καὶ ἀντιπαρελθεῖν καταιγίδι ἐξ ἐρήμου ἐρχομένῃ ἐοικός ·
εἰ γὰρ καὶ αὐτὴ μόνη τοῦ ὁράματος ἡ ἀκοὴ γνωσθεῖσά μοι σκληρά τέ τις καὶ ἐπίφοβος τυγχάνει , ποταπὴ ἄρα ἔσται αὐτή , εἰ ἐπέλθοι δίκην καταιγίδος ἐξ ἐρήμου ἐρχομένης , ἀλλὰ διέλθοι γε αὐτὴ καὶ παραδράμοι μη δὲ ἐπελθοῦσα κατ ἐμοῦ στηριχθείη .
μανθάνω γὰρ ὅτι ὁ ἀθετῶν ἀθετεῖ καὶ ὁ ἀνομῶν ἀνομεῖ , καὶ ἐπ ὀνόματος δὲ ἤκουσα παρὰ τῶν ἀπαγγειλάντων μοι , ὡς ἄρα οἱ Ἐλαμῖται καὶ οἱ Μῆδοι ἐπ  ἐμὲ ἔρχονται πρόδρομοι ὄντες οὗτοι Περσῶν ·
διὸ οὐκ ἄν τις ἁμάρτοι εἰπὼν πρέσβεις εἶναι Περσῶν .
τί οὖν πράξαιμι τῆς τούτων καταιγίδος ἐπιβαίνειν μοι μελλούσης , ἀλλὰ ὡς ἔοικε νῦν στενάξω , ὅπερ πρότερον οὐκ ἔπραττον , ὑπερήφανος οὖσα καὶ κατεπαιρομένη τῶν λοιπῶν ἐθνῶν ὡς ἑτέροις ἐμποιεῖν στεναγμούς .
νῦν δὲ αὐτὴ ἐγὼ ἡ Βαβυλὼν καὶ ὁ ἐν ἐμοὶ λαὸς στενάξω καὶ παρακαλέσω ἐμαυτὴν διὰ τοῦ στεναγμοῦ .
ἐπειδὴ καθήψατό μου ἡ περὶ τῶν λεχθέντων ἀγγελία , ἧς ἕνεκα ἐπλήσθη ἡ ὀσφύς μου ἐκλύσεως πάλαι κατεσφιγμένη καὶ νεανιευομένη , ὀδύνη τε καὶ πόνοι κατέσχον με ὡς μηδὲν διαφέρειν ἐμὲ τὴν Βαβυλῶνα τὴν πάλαι ἑτέροις οὖσαν φοβερὰν γυναικὸς τικτούσης .
ταῦτα δέ μοι συμβέβηκεν , ἐπειδήπερ ὁμολογῶ ἠδικηκέναι , ὅτε μηδενὸς ἤκουον τῶν παραινούντων μοι καὶ ὅτε σπουδὴν ἐποιούμην μηδὲν ὀρθὸν βλέπειν .
διό φησι , νῦν ἐξομολογουμένη φημί ·
ἠδίκησα τὸ μὴ ἀκοῦσαι , ἐσπούδασα τὸ μὴ βλέπειν .
πλανᾶται ἡ καρδία μου , καὶ ἡ ἀνομία μου βαπτίζει με , ἡ καρδία μου ἐφέστηκεν εἰς φόβον .
ἀνθ οὗ ὁ Σύμμαχος ἐποίησεν ·
ἐπλανήθη ἡ ψυχή μου , ἡ καρδία μου ἐταράχθη , ἐθορύβησέ με τὸ ἀτάραχον τῆς εὐδοκίας μου , ἐποίησέ με εἰς ἔκστασιν .
ταῦτα μὲν οὖν οἶμαι λελέχθαι τῷ προφήτῃ προσωποποιοῦντι τὴν Βαβυλῶνα καὶ ὡς ἐξ αὐτῆς ἢ καὶ τοῦ ἐν αὐτῇ κατοικοῦντος ἔθνους τὰ εἰρημένα προενηνεγμένα 0 .
τὸ προφητικὸν πνεῦμα πρὸς τοὺς Μήδους καὶ τοὺς Ἐλαμίτας καὶ πρὸς τοὺς πρέσβεις τῶν Περσῶν ἀποτείνεται , διεγεῖρον καὶ παρορμῶν αὐτοὺς ἐπὶ τὸν κατὰ τῶν Βαβυλωνίων πόλεμον .
διὸ ὡς πρὸς αὐτούς φησιν ·
ἑτοίμασον τὴν τράπεζαν ·
φάγετε , πίετε ·
ἀναστάντες οἱ ἄρχοντες ἑτοιμάσατε θυρεούς .
ταῦτα δὲ λέγω φησὶν ἐγὼ ὁ προφήτης τῷ πνεύματι τῷ προφητικῷ κινούμενος , ἐπειδήπερ ὅτι οὕτως εἶπε κύριος πρός με Βαδίσας στῆσον σεαυτῷ σκοπὸν καὶ ὃ ἂν ἴδῃς ἀπάγγειλον , ἢ κατὰ τοὺς λοιποὺς ἑρμηνευτάς 0 ·
ὃ ἂν ἴδῃ ἀπαγγειλάτω , δηλονότι ὁ σκοπός .
Εἶτά φησιν ἐστάθη ὁ σκοπὸς κατὰ τὸ πρόσταγμα κυρίου καὶ εἶδεν ἀναβάτας ἱππεῖς δύο , ἢ κατὰ τὸν Σύμμαχον 0 ·
καὶ εἶδεν ἅρμα ζεῦγος ἵππων .
τοῦτο μὲν οὖν πρῶτον ἐθεάσατο , μετὰ δὲ τὴν τῶν ἵππων συνωρίδα ἄλλους δύο ἱππεῖς ὁρᾷ , τὸν μὲν ὄνῳ ὀχούμενον , τὸν δὲ καμήλῳ .
σημεῖα δὲ καὶ σύμβολα ἦν ταῦτα τῆς τῶν πολεμίων παρατάξεως , ὧν οἱ μὲν ἐφ  ἁρμάτων ὀχούμενοι ἐπῄεσαν , οἱ δὲ ἐπὶ νωτοφόρων τὰ δέοντα πρὸς τὰς χρείας ἐπαγομένων 0 .
ταῦτα μὲν οὖν εἶδεν ὁ σκοπός , ὃν ἐκέλευσεν ὁ θεὸς τῷ προφήτῃ ·
ἀκρόασαί φησιν ἀκρόασιν πολλὴν καὶ κάλεσον Οὐρίαν εἰς τὴν σκοπιάν .
προστάττει δὴ τὰ ὦτα ἑαυτοῦ παρασχεῖν εἰς τὸ ἀκοῦσαι τοῦ μέλλοντος ῥηθήσεσθαι λόγου καὶ καλέσαι Οὐρίαν εἰς τὴν σκοπιάν .
ἀντὶ δὲ τοῦ Οὐρίαν ὁ μὲν Ἀκύλας λέοντα , ὁ δὲ Σύμμαχος λέαιναν , ὁ δὲ Θεοδοτίων Ἀριὴλ ἐξέδωκεν 0 1 .
οὐδεὶς δὲ τούτων Οὐρίαν ὠνόμασεν , ἐπεὶ μη δὲ ἡ Ἑβραϊκὴ φωνὴ ἐμνημόνευσε τοῦ Οὐρία .
ὅτε μὲν γὰρ διὰ τῶν ἔμπροσθεν Οὐρίου τοῦ ἱερέως μνήμην ἐποιεῖτο , ἄλλοις στοιχείοις ἐσημειοῦτο τὸν ἄνδρα , νῦν δ ἄλλῃ φωνῇ καὶ ἑτέροις στοιχείοις ἡ Ἑβραϊκὴ λέξις τὸν λέοντα σημαίνει ἢ τὴν λέαιναν κατὰ τὸν Σύμμαχον 0 .
προστάττει τοίνυν ὁ κύριος τῷ προφήτῃ ἀκροάσασθαι ἀκρόασιν πολλὴν τὴν ῥηθήσεσθαι μέλλουσαν ἔπειτα ἢ τὴν λέαιναν ἢ τὸν Ἀριὴλ καλέσαι , ὅπως καὶ αὐτὸς ἐλθὼν ὑπὸ τοῦ σκοποῦ θεαθείη τοῦ προφήτου ἅμα τῷ σκοπῷ θεωμένου .
ὃ δὴ σημαίνει λέγων ἑξῆς ·
ἔστην διὰ παντὸς ἡμέρας καὶ ἐπὶ τῆς παρεμβολῆς ἐγὼ ἔστην ὅλην τὴν νύκτα ·
εἱστήκει τοίνυν καὶ ὁ προφήτης ἅμα τῷ σκοπῷ καραδοκῶν τὴν μέλλουσαν ὀφθήσεσθαι αὐτοῖς ὄψιν τοῦ λέοντος ἢ τῆς λεαίνης ἢ τοῦ Ἀριήλ .
διακαρτερήσας δὲ τὸν πάντα τῆς ἡμέρας καὶ τὸν τῆς νυκτὸς χρόνον ἐπιλέγει ·
καὶ ἰδοὺ αὐτὸς ἔρχεται .
τίς δὲ οὗτος ἢ ὁ Ἀριὴλ ἐπιβεβηκὼς συνωρίδι 0 ;
καὶ ἰδοὺ αὐτὸς ἔρχεται ἐπιβάτης συνωρίδος .
τίς δὲ οὗτος ἄρα ἦν ἢ τιμωρός τις ἄγγελος , δι οὗ τὰ τῆς πολιορκίας τῆς Βαβυλῶνος ἤμελλε πληροῦσθαι ;
τάχα που Ἀριὴλ ὀνομαζόμενος ἢ αὐτὸς ὢν ἐκεῖνος ὁ ὡς λέων ὠρυόμενος καὶ περιπατῶν ζητεῖ τίνα καταπίῃ .
καὶ δὴ θεασάμενος αὐτὸν ὁ προφήτης , συνεῖδεν ὡς τιμωρητικὸς ὢν ἄγγελος τὴν τῆς Βαβυλῶνος ἀπώλειαν ἐργάσεται .
διὸ ἐπιβοᾷ λέγων ·
πέπτωκε πέπτωκε Βαβυλών , καὶ πάντα τὰ ἀγάλματα αὐτῆς καὶ τὰ χειροποίητα αὐτῆς συνετρίβη εἰς τὴν γῆν ·
ὡς γὰρ ταῦτα πρᾶξαι κεκελευσμένου τοῦ Ἀριήλ , ταύτην ἠφίει τὴν φωνὴν ὁ προφήτης .
δύο τοίνυν διὰ τούτων σκοποὶ παρίστανται καὶ δύο θεωρούμεναι ὄψεις ·
ὁ μὲν γὰρ πρῶτος σκοπὸς ἑώρα ἀναβάτας ἱππεῖς δύο καὶ ἀναβάτην ὄνου καὶ ἀναβάτην καμήλου , ὁ δὲ δεύτερος αὐτὸς ὢν ὁ προφήτης οὐκέτι ἀναβάτας καμήλων οὐ δὲ ὄνων , ἀλλ ἐπιβάτην συνωρίδος ἑώρα , τὸν λέοντα ἢ τὸν Ἀριήλ , ἐφ ᾧ τὴν πτῶσιν τῆς Βαβυλῶνος καὶ τὴν συντριβὴν τῶν νομιζομένων αὐτῆς θεῶν ἐδήλου 0 .
πέπτωκε πέπτωκε Βαβυλών , καὶ πάντα τὰ ἀγάλματα τῶν θεῶν αὐτῆς συνετρίβη .
ὁ μὲν οὖν πρῶτος σκοπὸς ὑποδεέστερος ὢν τοῦ προφήτου τὸ πλῆθος ἑώρα τῶν μελλόντων ἐπιέναι τῇ Βαβυλῶνι πολεμίων ἀνδρῶν , ὁ δὲ δεύτερος αὐτὸς ὢν ὁ προφήτης τὴν ἀπορρητοτέραν ὄψιν ἐθεώρει ἀγγελικὴν ὡς οἶμαι οὖσαν , δι ἧς τὰ τῆς πτώσεως Βαβυλῶνος ἐνηργεῖτο .
εἰκότως οὖν ἐπείπερ ἤμελλε τὸ πνεῦμα τὸ προφητικὸν ἀναβοᾶν καὶ λέγειν 0 ·
πέπτωκε πέπτωκε Βαβυλών , καὶ πάντα τὰ χειροποίητα αὐτῆς συνετρίβη , προλαβὼν εἶπεν ὁ κύριος τῷ προφήτῃ ἀκρόασαι ἀκρόασιν πολλήν , ταύτην αὐτὴν δηλονότι τὴν περὶ τῆς Βαβυλῶνος καὶ τῶν ἀγαλμάτων αὐτῆς λεχθεῖσαν .
οἶμαι δὲ διὰ τούτων σημαίνεσθαι τῆς Ἀσσυρίων βασιλείας τὴν παντελῆ καθαίρεσιν θεοῦ κρίσει γενομένην ·
οὐκ ἂν δὲ ἐφάνη , ὅτι μωρὸς οὗτος ἄγγελος , εἰ μὴ βέβλητο ὑπὸ τοῦ προφήτου κατὰ πρόσταξιν τοῦ θεοῦ 0 .
τούτων δὲ οὕτω πραχθέντων ὁ προφήτης λοιπὸν ἐκφαίνει ταῦτα , ἅπερ ἤκουσέ τε καὶ εἶδε τοῖς καταλελειμμένοις καὶ ὀδυνωμένοις ἐν τῷ λαῷ .
βραχεῖς δέ τινες ἦσαν οὗτοι οἱ τὰ κατὰ τοῦ λαοῦ ἀποδυρόμενοι μόνοι περιλειφθέντες ἀπὸ τῆς τῶν πολλῶν πλάνης , οἷς ὁ προφήτης προσφωνεῖ λέγων ·
ἀκούσατε ἃ ἤκουσα παρὰ κυρίου σαβαώθ ·
ὁ θεὸς τοῦ Ἰσραὴλ ἀνήγγειλεν ὑμῖν ·
ἃ γὰρ ἐμοὶ ἀπεκάλυψε , ταῦτα καὶ ὑμῖν ἐξέφηνεν ὡς δι ἑρμηνέως ἐμοῦ .
τοῦτο τέλος τῆς περὶ Αἰγύπτου προφητείας , μεθ ἣν ὁ λόγος μεταβαίνει ἐφ  ἑτέραν ὑπόθεσιν 0 .
Οὐκ ἀργῶς οὐ δὲ τὴν περὶ τούτων προφητείαν πεποίηται ὁ λόγος , ἀλλ ἐπειδὴ καὶ οὗτοι πολέμιοι τοῦ Ἰσραὴλ ἦσαν συνεχῶς αὐτοῖς ἐπιτιθέμενοι , μαρτυρεῖ τούτοις ἡ ἱστορία καὶ ὁ λέγων Ψαλμός ·
ὅτι ἐβουλεύσαντο ἐν ὁμονοίᾳ ἐπὶ τὸ αὐτό , κατὰ σοῦ διαθήκην διέθεντο τὰ σκηνώματα τῶν Ἰδουμαίων καὶ οἱ Ἰσμαηλῖται , Μωὰβ καὶ Ἁγαρηνοί , Γεβὰλ καὶ Ἀμμὼν καὶ Ἀμαλήκ .
ὁρᾷς ὅπως πρὸ πάντων τῶν πολεμίων τοῦ λαοῦ τοὺς Ἰδουμαίους τίθησιν ·
ἔθνος δὲ τοῦτ ἦν μέγιστον ἀμφὶ τοῖς Πέτραν τῆς Ἀραβίας ἐκ τοῦ Ἠσαῦ τὴν διαδοχὴν κατάγον .
ἠσαῦ δὲ ἀδελφὸς ἦν τοῦ Ἰακὼβ τοῦ καὶ Ἰσραήλ , ἐξ οὗ πάντες Ἰουδαῖοι 0 .
ἀδελφῶν οὖν ὑπῆρχον τέκνα οἵ τε Ἰδουμαῖοι καὶ Ἰουδαῖοι ·
ἐδὼμ γὰρ ἐκαλεῖτο Ἠσαῦ , διὸ καὶ οἱ ἐξ αὐτοῦ Ἰδουμαῖοι 0 .
ἐπεὶ τοίνυν συνεχῶς ἐπανίσταντο οἱ Ἰδουμαῖοι τῷ Ἰσραήλ , εἰκότως καὶ τὸ περὶ τούτων ὅραμα θεωρεῖ ὁ προφήτης προλέγων τὰ καὶ αὐτοῖς συμβησόμενα .
ἔοικε δὲ τοῖς ἑαυτοῦ γνωρίμοις ὁ θεὸς προσφωνεῖν λέγων ·
πρὸς ἐμὲ καλεῖ παρὰ τοῦ Σηείρ ·
τοὺς γὰρ φεύγοντας παρὰ τοῦ Σηεὶρ κατὰ τοὺς λοιποὺς ἑρμηνευτὰς πρὸς ἐμὲ καλεῖ φησι .
σηεὶρ δὲ ἐκαλεῖτο τὸ ἐν τῇ Ἀραβίᾳ ὄρος τοῦ Ἠσαῦ , ἐν ᾧ συνειστήκει αὐτοῦ τὰ βασίλεια ·
γνωρίζεται δὲ τοῖς ἐπιχωρίοις εἰσέτι καὶ νῦν οὕτω καλούμενον .
τοῖς οὖν ἀγωνιῶσι τὸν ἀπὸ τῶν Ἰδουμαίων φόβον φάσκει ·
πρὸς ἐμὲ σπεύδοντες ἥκετε , καὶ παρ ἐμοὶ γενόμενοι φυλάσσετε τὰς ἑαυτῶν ἐπάλξεις .
Κ ἀγὼ δὲ φυλάξω ὑμᾶς δι ἡμέρας καὶ διὰ νυκτὸς καὶ παρ  ἐμοὶ γένεσθε .
εἴ τις οὖν ἐν ὑμῖν βοηθείας δεῖται , παρ ἐμοῦ ζητείτω τὴν βοήθειαν , καὶ εἴ τις τῆς αὐτοῦ πεφρόντικε σωτηρίας , παρ  ἐμοὶ οἰκείτω .
ταῦτα οὖν εἰρῆσθαί μοι δοκεῖ πρὸς τοὺς ἐπτοημένους τὸν φόβον τῶν Ἰδουμαίων , οὓς πρὸς ἑαυτὸν ἀνακαλεῖται ὁ θεὸς ἐπαγγελλόμενος τὴν παρ αὐτοῦ βοήθειαν , εἰ παραμένοιεν αὐτῷ .
τὰ δ ἑξῆς ὁ προφήτης ἑτέρας ὑποθέσεως ἐπιλαβόμενος φάσκει ληφθεὶς ὑπὸ τοῦ ἁγίου πνεύματος , διὸ καὶ λῆμμα ἐκάλει τὸν λόγον .
ὅπερ λῆμμα οὐκέτι περὶ τῶν Ἰδουμαίων μόνων ἦν , ἀλλὰ καὶ περὶ τῶν λοιπῶν τῶν τὴν Ἀραβίαν οἰκούντων , ἐχθρῶν καὶ αὐτῶν καὶ πολεμίων ὄντων τοῦ Ἰσραήλ , πρὸς οὕς φησιν ·
εἰ δὴ πάντοτε θρασυνόμενοι ᾧ οὗτοι κατεπαίρεσθαι εἰώθατε τοῦ ἐμοῦ λαοῦ , νῦν γοῦν μαθόντες τὰ ὅσον οὔπω ὑμᾶς μετελευσόμενα παύσασθε τῆς ἀπονοίας .
ἤδη γὰρ ἐπιστάντων τῶν κατακοπτόντων ὑμᾶς πολεμίων , οἱ μὲν πλεῖστοι τῶν ἐν ὑμῖν ἀπολοῦνται , εἷς δέ που καὶ δεύτερος , ἢ καὶ σφόδρα τινὲς βραχεῖς εἰ περισωθεῖεν φυγῇ τὴν σωτηρίαν ποριζόμενοι , τούτοις αὐτοῖς ἐγὼ παρακελεύομαι ὡσανεὶ φεύγουσι καὶ ἐκ τῆς φυγῆς παρειμένοις ἤδη καὶ ἐκλελυμμένοις ἄρτον καὶ ὕδωρ παρασκευάζειν , μηκέτι γοῦν πόλιν οἰκεῖν ἔχοντες , οὗτοι ἐν δρυμῷ καὶ ἐν ἐρήμοις τόποις καταλαβούσης αὐτοὺς ἑσπέρας κοιμηθήσονται .
ἀλλ ἵνα μὴ λιμῷ διαφθαρεῖεν , κεκμηκόσιν αὐτοῖς καὶ διψῶσιν ἀπὸ καμάτου προσφέρειν ἄρτον καὶ ποτὸν παρακελεύομαι .
ταῦτα δὲ πρὸς ὑμᾶς φημι τοὺς τὴν Θεμὰν οὕτω καλουμένην χώραν οἰκοῦντας , οὓς πρέπει δεξιῶς ἀποδέχεσθαι καὶ φιλανθρωπεύεσθαι τοὺς φυγάδας , οἳ μη δὲ πόλιν ἔτι κατοικεῖν δυνάμενοι ἐν ὁδοῖς καὶ δρυμοῖς αὐλισθήσονται .
διὸ μὴ παρίδητε οἰκτρῶς οὕτως λιμῷ διαφθειρομένους τοὺς διασωθέντας ἐκ τῆς τῶν πολεμίων μαχαίρας , οἳ μόγις ἐκ τοσούτου πλήθους δεδύνηνται διαφυγεῖν τῶν λοιπῶν ἀπολωλότων ἢ καὶ ἀποπλανηθέντων ἐν ἑτέροις ἀπῳκισμένοις τόποις .
ταῦτα δὲ ἐκφήνας προσέταξεν ὁ θεὸς οὐκ εἰς μακρὸν ἀποβησόμενα ·
οὐ δὲ γὰρ ὅλος ἐνιαυτὸς παρελεύσεται , μεθ ὃν ἡ πάλαι ἐπηρμένη καὶ τοῖς πᾶσιν ἐπίσημος καὶ διαφανὴς τῶν υἱῶν Κηδὰρ πόλις ἀφανισθήσεται , ἥ τε συνεστῶσα αὐτῶν νεολαία στρατιωτική τις οὖσα καὶ τοξοτῶν ἰσχυρῶν ἔμπλεως ἐκλείψει , ὡς εἰς ὀλίγον ἀριθμὸν ἀνδρῶν περιστῆναι αὐτούς .
ταῦτα γὰρ ὥρισται καὶ κέκριται παρὰ τοῦ θεοῦ Ἰσραήλ , ὡς ἂν μάθοιεν οἱ δηλωθέντες μὴ καταφρονητικῶς ἐπεμβαίνειν τῷ αὐτοῦ λαῷ καὶ τέλος τῆς προφητείας τὸ εἰς ὀλίγους περιστῆναι τοὺς εἰρημένους .
ἐπειδὴ μή ἐστι προσωποληψία παρὰ τῷ θεῷ , τούτου χάριν ἐν τοῖς κατὰ τῶν ἀλλοφύλων ἐλέγχοις μέσος ἐμβέβληται καὶ ὁ περὶ τῆς Σιὼν λόγος ·
δι οὗ καὶ τοὺς τῆς Ἰερουσαλὴμ οἰκήτορας ὥσπερ ἐν ἀλλοφύλοις κατατάττων ὁ θεός , καὶ τὴν κατ αὐτῶν προφέρει ψῆφον 0 .
εἴρηται δὲ καὶ ἐν τῷ Ἀμὼς ἐκ προσώπου τοῦ θεοῦ πρὸς τὸν Ἰουδαίων λαόν ·
οὐχ ὡς υἱοὶ Αἰθιόπων ὑμεῖς ἐστε ἐμοί 0 ;
λέγει κύριος .
οὐ τὸν Ἰσραὴλ ἀνήγαγον ἐκ γῆς Αἰγύπτου καὶ τοὺς ἀλλοφύλους ἐκ Καππαδοκίας καὶ τοὺς Σύρους ἐκ βόθρου 0 ;
ἰδοὺ οἱ ὀφθαλμοὶ κυρίου ἐπὶ πάσας τὰς βασιλείας τῆς γῆς 0 .
τό γε μὴν προκείμενον ῥῆμα τῆς φάραγγος Σιὼν οὐ περὶ αὐτῆς τῆς Σιών , ἀλλὰ περὶ τῆς παρακειμένης αὐτῇ φάραγγος εἴρηται .
διόπερ ἑξῆς προϊὼν ὁ λόγος φησί ·
καὶ ἔσονται αἱ ἐκλεκταὶ φάραγγές σου πλησθήσονται ἁρμάτων , οἱ δὲ ἱππεῖς ἐμφράξουσι τὰς πύλας σου .
οἶμαι δὲ διὰ τούτων τὸν θεὸν τὴν ἀποβολὴν τοῦ Ἰσραὴλ καὶ τὴν ἐσχάτην αὐτῶν ἀπόπτωσιν σημῆναι βουλόμενον ἐν τῷ τάγματι τῶν ἀλλοφύλων αὐτοὺς κατατάξαι μέσους παραληφθέντας τῆς τῶν ἀλλοφύλων γραφῆς , ἀλλὰ καὶ τὴν πτῶσιν τῆς Ἰερουσαλὴμ ἡγοῦμαι δηλοῦσθαι διὰ τοῦ φάραγγα Σιὼν ὀνομάζειν .